
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 24106/732 

Έγκριση Γενικού Πολεοδομικού Σχεδίου (Γ.Π.Σ.) του οικισμού Λε- 
( χαινών του δήμου Λεχαινών (ν. Ηλείας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 3 αυτού. 

2. Την υπ’ αριθ. 50195/2014/16.7.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση διαδικασίας σύ¬ 
νταξης του Γενικού Πολεοδομικού Σχεδίου Λεχαινών ν. Ηλείας» 
(ΦΕΚ 389/Δ). 

3. Το υπ’ αριθ. ΕΠΑ 375/6.11.84 έγγραφο του Τμήματος Πολε¬ 
οδομίας και Πολεοδομικών Εφαρμογών Νομαρχίας Ηλείας προς τους 
αρμόδιους φορείς. 

4. Την υπ’ αριθ. 13/1985 γνωμοδότηση του δημοτικού συμβου¬ 
λίου Λεχαινών (ν. Ηλείας). 

5. Το υπ’ αριθ. 514381/26.4.85 έγγραφο του Ελληνικού Οργανι¬ 
σμού Τουρισμού Διεύθυνση Β. 

6. Το από 3.12.84 έγγραφο της Διεύθυνσης Γεωργίας του ν. 
Ηλείας. 

7. Το υπ’ αριθ. 6401/2.5.85 έγγραφο της Διεύθυνσης Υδατικού 
Δυναμικού-Φυσικών Πόρων του Υπουργείου Ενέργειας και Φυσικών 
Πόρων. 

8. Το υπ’ αριθ. ΥΠΠΕ/2η 6 Ν. Μ./Φο7-ε/1337 έγγραφο της 
2ης Εφορείας Νεοτέρων Μνημείων του Υπουργείου Πολιτισμού και 
Επιστημών. 

9. Το υπ’ αριθ. 4368/11.12.1984 έγγραφο της Υπηρεσίας Περι¬ 
φερειακής Ανάπτυξης Πελοποννήσου και Δυτ. Στερεάς Ελλάδος του 
Υπουργείου Εθνικής Οικονομίας. 

10. Το υπ’ αριθ. 2016/24.1.1985 ΤΥΔΚ της Νομαρχίας Ηλείας. 

11. Την υπ’ αριθ. 13/1985 γμωμοδότηση του Συμβουλίου Χωρο¬ 
ταξίας, Οικισμού και Περιβάλλοντος ν. Ηλείας, αποφασίζουμε: 

1. Εγκρίνεται το Γ. Π. Σ. του οικισμού Λεχαινών του Δήμου Λεχαι- 
νών ν. Ηλείας, όπως τα όρια του προσδιορίζονται με κόκκινη γραμμή 
στο χάρτη Π-1.2, 1.3.2. σε κλίμακα 1:5.000. 

Το σχέδιο αυτό περιλαμβάνει: 

Α. Την πολεοδομική οργάνωση του παραπάνω οικισμού για πληθυ- 
σμιακό μέγεθος της τάξης των 3.500 κατοίκων (πληθυσμός 1987), 
όπως φαίνεται στο χάρτη Π-1,11 σε κλίμακα 1:5.000 με: 


α) Την επέκταση του σχεδίου πόλης σε εκτάσζΐς πυκνοδομημένες, 
αραιοδομημένες και αδόμητες, συνολικής επιφάνειας της τάξης των 
500 στρεμμάτων και τη δημιουργία μιας (1) πολεοδομικής ενότητας 
με μέση, πυκνότητα οικήσεως 213 κατ/Ηα και μέσο συντελεστή δό¬ 
μησης 1,18, όπως φαίνεται στο χάρτη Π-1.4, 1,5 σε κλίμακα 
1:5.000. 

β) Τον προσδιορισμό των χρήσεων γης όπως φαίνεται στο χάρτη 
Π-1.2, 1.3.2. σε κλίμακα 1:5.000 και ειδικότερα: 

Την ανάπτυξη των κεντρικών λειτουργιών του οικισμού προς διά¬ 
φορες κατευθύνσεις με πυρήνα το παλιό κέντρο. 

Τη χωροθέτηση γενικής κατοικίας στο σύνολο των περιοχών επέ¬ 
κτασης. 

Τη χωροθέτηση προς τα Ν. του οικισμού πάρκου βιομηχανίας- 
χονδρεμπορίου. 

Την ανάπτυξη συστήματος αστικού πράσινου με κύρια στοιχεία το 
πάρκο, τη ζώνη πρασίνου στα Δ. της νέας εθνικής οδού (Ν. Ε. Ο.) 
και τη ζώνη πράσινου ανάμεσα στο πάρκο βιομηχανίας-χονδρεμπο- 
ρίου και τον οικιστικό ιστό. 

Τη χωροθέτηση χώρων για τη δημιουργία της απαιτούμενης κοι¬ 
νωνικής και τεχνικής υποδομής. Τη χωροθέτηση κέντρου υγείας, στο 
✓δρόμο Λεχαινών-Κυλλήνης στην ίδια περιοχή με το ίδρυμα Σπαστι¬ 
κών Παιδιών (ΠΙΚΠΑ). 

Τη χωροθέτηση σταθμού φορτηγών κοντά στο πάρκο βιομηχανίας- 
χονδρεμπορίου και σταθμού λεωφορείων κοντά στο σταθμό του ΟΣΕ 
πάνω στο δημιουργούμενο δακτύλιο της πόλης. 

γ) Τη γενική εκτίμηση της χωρητικότητας της πολεοδομικής ενό¬ 
τητας με προοπτική το έτος 1987, των αναγκών σε γη (Ηα) για 
κοινωνική υποδομή σε επίπεδο πόλης, όπως φαίνεται στους πίνακες 
Α-11.6, Α-11.2.1α. 

6) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στους χάρτες Π-.1.7 και 
Π-1.8 σε κλίμακα 1:5.000 και ειδικότερα: 

Ζώνες Ειδικών Κινήτρων (ΖΕΚ) στις γραμμικές επεκτάσεις του 
κέντρου του οικισμού για την ανάπτυξη κεντρικών λειτουργιών και 
στο χώρο του Πνευματικού Κέντρου. 

Ζώνη Κοινωνικού Συντελεστή (ΖΚΣ) στην περιοχή επέκτασης προς 
τα Δ. του οικισμού. 

Το κέντρο του οικισμού ορίζεται ως περιοχή περιβαλλοντικής εξυ¬ 
γίανσης και αναβάθμισης. 

Ζώνη εφαρμογής του αριθ. 13 του ν. 1337/83 σε τμήματα του 
εγκεκριμένου σχεδίου στην περιοχή που δημιουργείται το πάρκο της 
πόλης (Κάτω Ρούγα) και στην περιοχή Β. Α. του παλιού Α' Δημοτι¬ 
κού Σχολείου (Βεΐκου). 

Ζώνες αστικού αναδασμού (Ζ.Α.Α.) στις περιοχές: στην επέκταση 
του σχεδίου προς τα δυτικά και νότια, σε τμήμα του οικισμού Αγίου 
Γερασίμου, .στον οικισμό Δημάκη και στο πάρκο βιομηχανίας - 
χονδρεμπορίου. 

Ζώνες κανονιστικών όρων δόμησης (Ζ.Κ.Ο.Δ.) ορίζονται στις υπό¬ 
λοιπες περιοχές επέκτασης του σχεδίου. 

Ζώνες αγοράς συντελεστών (Ζ.Α.Σ.) στην περιοχή γύρω από το 
πάρκο και στο πάρκο βιομηχανίας-χονδρεμπορίου. 

ε) Τον καθορισμό νέων αναπτυξιακών ζωνών όπως φαίνεται στους 
χάρτες Π-1.6.1.α και σε κλίμακα 1:10.000 και ειδικότερα: 

Αναπτυξιακής ζώνης λιανικού εμπορίου με πυρήνα το κέντρο της 
πόλης. 

Β. Τη λήψη μέτρων για την προστασία του περιβάλλοντος όπως 
φαίνεται στο χάρτη Π-1.9 σε κλίμακα 1:25.000. Βασικότερες παρεμ¬ 
βάσεις είναι: 

Αντιμετώπιση του προβλήματος της ρύπανσης των νερών στα ρέ¬ 
ματα Μελισσός και Τρικούκιας και η εγκατάσταση στην εκβολή τους, 
συστήματος καθορισμού αποβλήτων. 

Προστασία της λιμνοθάλασσας Κοτυχίου (βιότοπος - σύμβασης 
ΚΑΜ-5ΑΚ) από τη ρύπανση και αξιοποίησή της μέσα από κατάλλη¬ 
λες δραστηριότητες (π.χ. οικοτουρισμός). 

Προστασία της αρδευόμενης γεωργικής γης υψηλής παραγωγικό¬ 
τητάς. 

Προστασία ακτών και της παραλιακής ζώνης. 

Απομάκρυνση (μεσοπρόθεσμα) του νεκροταφείου. 

Αντιμετώπιση της ηχορρύπανσης από τη νέα εθνική οδό (ΝΕΟ) με 
τη δημιουργία ζώνης φύτευσης. 

Γ. Την οργάνωση του δικτύου χερσαίων μεταφορών όπως φαίνεται 
στο χάρτη Π-2.1.2 σε κλίμακα 1:5.000. Βασικότερες παρεμβάσεις 
είναι: 

Η δημιουργία ανισόπεδου κόμβου στην είσοδο της πόλης από την 
(Ν.Ε.Ο.) νέα εθνική οδό. 

Βελτίωση του δρόμου Λεχαινών-Κυλλήνης που πρόσφατα εντά¬ 
χθηκε στο Εθνικό δίκτυο. 

Δημιουργία παρακαμπτήριου του οικισμού για αποσυμφόρηση της 
κεντρικής περιοχής. 

Λεπτομερής περιβαλλοντική και κυκλοφοριακή μελέτη του κέντρου. 

Δημιουργία χώρου στάθμευσης επιβατικών αυτοκινήτων στις παρυ¬ 
φές του προτεινόμενου πάρκου πόλης. 

Τη δημιουργία σταθμού φορτηγών στην περιοχή του πάρκου βιο- 
μηχανίας-χονδρεμπορίου. 

Δημιουργία ελικοδρόμιου για τις ανάγκες του κέντρου υγείας. 

Δ. Τις προτάσεις για τα απαραίτητα έργα και μελέτες δικτύων 
υποδομής όπως φαίνεται στους χάρτες Π-2.2.2, Π-2.3.2,2.4.2 και 
Π-2.6.2,2.7.2 σε κλίμακα 1:5.000 και ειδικότερα: 

1. Δίκτυο ύδευσης. 

Επέκταση του δικτύου στα Ν. Δ. της πόλης. 

Μελλοντική ύδρευση από τον Ταμιευτήρα του φράγματος Πηνειού. 

Αντικατάσταση βασικών αγωγών με άλλους μεγαλύτερης διαμέ¬ 


τρου για τις ανάγκες πιθανής πυρκαγιάς. 

2.1. Αποχέτευση ομβρίων-Αντιπλημμυρική προστασία. 

Εγκατάσταση συστήματος αποχέτευσης όμβριων με την κατασκευή 

συλλεκτήρων, που τελικά εκβάλλουν στο Μέλισσο. 

Αντιπλημμυρική προστασία των περιοχών στην περιφέρεια του οικι¬ 
σμού με την κατασκευή νέων συλλεκτήρων Β, Ν. Α. και Ν. Δ. του οι¬ 
κισμού. 

2.2. Αποχέτευση ακαθάρτων. 

Κατασκευή κεντρικού συλλεκτήρα με αποδέκτη το Μέλισσο. 

Η διάθεση των λυμάτων γίνεται στη θάλασσα μετά από επεξεργα¬ 
σία βιολογικού καθαρισμού. 

Επεξεργασία καθαρισμού των βιομηχανικών αποβλήτων και διά¬ 
θεση στα ρέματα της περιοχής. 

3. Ενεργειακό τηλεπικοινωνιακό σύστημα. 

Ενεργειακό σύστημα. 

Στόχος, η σταδιακή μετατροπή του δικτύου σε υπόγειο. 

Τηλεπικοινωνιακό σύστημα. 

Επέκταση του δικτύου. 

Ε. Τις προτάσεις για την ασφάλεια-προστασία με τον κατάλληλο 
εξοπλισμό χώρων, ώστε να ανταποκρίνονται στην κάλυψη των ανα¬ 
γκών του πληθυσμού, σε περίπτωση θεομηνίας, όπως φαίνονται στο 
χάρτη Π-3.1.2, 3.2,3.3 σε κλίμακα 1:5.000. 

Ως τέτοιοι χώροι προβλέπονται: 

Τα σχολεία. 

Το γυμναστήριο. 

Οι πλατείες και 

Το ίδρυμα σπαστικών παιδιών. 

ΣΤ. Συνοπτικά αντίτυπα των παραπάνω 12 χαρτών και 2 πινάκων 
θεωρημένα από τον προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 24106/732/1986 πράξη του, δημο¬ 
σιεύονται στην Εφημερίδα της Κυβερνήσεως με την παρούσα από¬ 
φαση. 

II. Μέσα στην περιοχή του Γ.Π.Σ. και ειδικότερα στις εκτός σχε¬ 
δίου περιοχές που περιλαμβάνονται σ’ αυτό, οικοδομικές άδειες που 
έχουν εκδοθεί με τις προγενέστερες ισχύουσες διατάξεις ή έχει υπο¬ 
βληθεί ο πλήρης φάκελος με τα απαραίτητα για την έκδοση της 
οικοδομικής άδειας στοιχεία μέχρι την ημερομηνία δημοσίευσης της 
παρούσας, εκτελούνται όπως εκδόθηκαν ή εκδίδονται βάσει των υπο- 
βληθέντων στοιχείων. 

III. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 14 Μαρτίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

17.000 

8.000 

1 

9. ΠΛΙΔΙΚΕΕ ΧΑΡΕΕ 

3.400 

0,75· 

2.550 

1.300 

1.250 

2 

0. ΝΑΟΠ 

600 

1,5 

900 

900 

- 

4 

ι. νεκρστΑ«ειο 

3.400 

1 

3.400 

5.000 

- 

1 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














3628 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

